b'\n_START_ARTICLE_\nEl Carrer (Santa Pau)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una senzilla masia, bastida amb carreus ben escairats en les obertures i angles de la casa. Disposa de planta rectangular i coberta inclinada cap a les dues fa\xc3\xa7anes laterals. La planta baixa, amb poques obertures, era destinada a quadres per al bestiar; el primer pis serveix de d\'habitaci\xc3\xb3 i el segon pis, al que s\'hi accedeix mitjan\xc3\xa7ant una escala de fusta, serveix per a guardar el gra. La llinda de la porta principal t\xc3\xa9 la seg\xc3\xbcent inscripci\xc3\xb3: "P. IHS LL. / 1901".\n_START_SECTION_\nHist\xc3\xb2ria\n_START_PARAGRAPH_\nSens dubte, la construcci\xc3\xb3 \xc3\xa9s m\xc3\xa9s antiga del que consta a la llinda de la porta principal. Actualment hi viuen els masovers de la Plana de Mont. Als Arcs, des dels or\xc3\xadgens, hi havia la parr\xc3\xb2quia de Santa Pau. Despr\xc3\xa9s dels terratr\xc3\xa8mols la parr\xc3\xb2quia ser\xc3\xa0 traslladada a nova esgl\xc3\xa9sia que el bar\xc3\xb3 havia fet construir a la vila. L\'any 877, la vall en poder dels benedictins de Banyoles apareix esmentada amb el nom: "Cel\xc2\xb7lam de Santa Maria".'